খাগড়াছড়ি জেলা বাংলাদেশের দক্ষিণ-পূর্বাঞ্চলে অবস্থিত চট্টগ্রাম বিভাগের একটি প্রশাসনিক অঞ্চল। পূর্ব রাঙ্গামাটি, খাগড়াছড়ি ও বান্দরবান একসাথে একটি জেলা ছিল। ১৯৮৪ সালে এরশাদ সরকারের আমলে পার্বত্য চট্টগ্রামকে ভেঙে তিনটি জেলা গঠন করা হয়। ১৮৬০ সালের আগে এই পার্বত্য চট্টগ্রাম চট্টগ্রাম জেলার অংশ ছিল। ১৮৬০ সালে চট্টগ্রামকে ভেঙে পার্বত্য চট্টগ্রাম গঠন করে ব্রিটিশ সরকার। খাগড়াছড়ি একটি পার্বত্য জেলা। উপজেলার সংখ্যানুসারে খাগড়াছড়ি বাংলাদেশের একটি “এ” শ্রেণীভুক্ত জেলা।   আয়তন ও অবস্থান  খাগড়াছড়ি জেলার মোট আয়তন ২৬৯৯.৫৬ বর্গ কিলোমিটার।বাংলাদেশের দক্ষিণ-পূর্বাংশে ২২°৩৮´ থেকে ২৩°৪৪´ উত্তর অক্ষাংশ এবং ৯১°৪৪´ থেকে ৯২°১১´ পূর্ব দ্রাঘিমাংশ জুড়ে খাগড়াছড়ি জেলার অবস্থান। রাজধানী ঢাকা থেকে এ জেলার দূরত্ব প্রায় ২৭০ কিলোমিটার এবং চট্টগ্রাম বিভাগীয় সদর থেকে প্রায় ১১১ কিলোমিটার। এ জেলার উত্তরে ভারতের ত্রিপুরা, দক্ষিণে রাঙ্গামাটি জেলা ও চট্টগ্রাম জেলা, পূর্বে রাঙ্গামাটি জেলা, পশ্চিমে চট্টগ্রাম জেলা ও ভারতের ত্রিপুরা।   জনসংখ্যা  ২০২২ এর জনশুমারী ও গৃহগননা প্রাথমিক সমীক্ষা অনুযায়ী খাগড়াছড়ি জেলার মোট জনসংখ্যা ৭১৪,১১৯ জন। তম্মধ্যে পুরুষ- ৩৫৭,৪০৬ জন, মহিলা- ৩৫৬,৪৭৭ জন, হিজড়া ৫১ জন। জনসংখ্যার ঘনত্ব প্রতি বর্গ কিলোমিটারে প্রায় ২৬০ জন।  ধর্মবিশ্বাস অনুসারে এ জেলার মোট জনসংখ্যার ৪৬.৫৬% মুসলিম, ১৬.৭৫% হিন্দু, ৩৫.৯২% বৌদ্ধ এবং ০.৬২% খ্রিস্টান ও ০.১৬%  অন্যান্য ধর্মাবলম্বী। এ জেলায়  চাকমা, মারমা, ত্রিপুরা প্রভৃতি নৃগোষ্ঠীর পাশাপাশি বাঙালি জনগোষ্ঠীর বসবাস রয়েছে।   ইতিহাস   প্রতিষ্ঠাকাল  ১৮৬০ সালের ২০ জুন রাঙ্গামাটি, খাগড়াছড়ি ও বান্দরবান- এই তিন পার্বত্য অঞ্চলকে নিয়ে পার্বত্য চট্টগ্রাম জেলা সৃষ্টি হয়। জেলা সৃষ্টির পূর্বে এর নাম ছিল কার্পাস মহল। পার্বত্য চট্টগ্রাম জেলা থেকে ১৯৮১ সালে বান্দরবান এবং ১৯৮৩ সালে খাগড়াছড়ি পৃথক জেলা সৃষ্টি করা হয়।  জেলার ঐতিহ্য (ভাষা ও সংস্কৃতি)  পৃথিবীর সকল জাতির ইতিহাস পর্যালোচনা করলে দেখা যায়, প্রত্যেক জাতি বা জনগোষ্ঠীর পৃথক বংশ পরিচয়-ইতিহাস রয়েছে। পার্বত্য চট্টগ্রামে বসবাসরত ১৩ টি উপজাতির জীবন যাত্রা স্বতন্ত্র, বৈচিত্রময় কিন্তু সহজ সরল। এই নৃগোষ্ঠীসমূহের মধ্যে চাকমা, ত্রিপুরা ও মারমা পর্যায়ক্রমিক সংখ্যাগরিষ্ঠ।   নামকরণ  খাগড়াছড়ি একটি নদীর নাম। নদীর পাড়ে খাগড়া বন থাকায় পরবর্তী কালে তা পরিষ্কার করে জনবসতি গড়ে উঠে, ফলে তখন থেকেই এটি খাগড়াছড়ি নামে পরিচিতি লাভ করে।    মুক্তিযুদ্ধের ঘটনাবলি  ১৯৭১ সালের আগস্ট মাসে রামগড় উপজেলার মহামুনি পাড়ায় পাকবাহিনীর সঙ্গে মুক্তিযোদ্ধাদের লড়াইয়ে ১৭ জন পাকসেনা নিহত হয়।  মুক্তিযুদ্ধের স্মৃতিচিহ্ন  গণকবর: ১টি  স্মৃতিফলক: ১টি  স্মৃতিস্তম্ভ ২টি   প্রশাসনিক এলাকাসমূহ  খাগড়াছড়ি জেলা ৯টি উপজেলা, ৯টি থানা, ৩টি পৌরসভা, ৩৮টি ইউনিয়ন, ১২১টি মৌজা, ১৩৮১টি গ্রাম ও ১টি সংসদীয় আসন নিয়ে গঠিত।   উপজেলাসমূহ  খাগড়াছড়ি জেলায় মোট ৯টি উপজেলা রয়েছে। উপজেলাগুলো হল: ক্রম নংউপজেলাআয়তন(বর্গ কিলোমিটারে)প্রশাসনিক থানাআওতাধীন এলাকাসমূহ০১খাগড়াছড়ি সদর২৯৭.৯২খাগড়াছড়ি সদরপৌরসভা (১টি): খাগড়াছড়িইউনিয়ন (৫টি): খাগড়াছড়ি সদর, কমলছড়ি, গোলাবাড়ী, পেরাছড়া এবং ভাইবোনছড়া০২গুইমারা২৩৪.৫৬গুইমারাইউনিয়ন (৩টি): গুইমারা, হাফছড়ি এবং সিন্দুকছড়ি০৩দীঘিনালা৬৯৪.১২দীঘিনালাইউনিয়ন (৫টি): মেরুং, বোয়ালখালী, কবাখালী, দীঘিনালা এবং বাবুছড়া০৪পানছড়ি৩৩৪.১১পানছড়িইউনিয়ন (৫টি): লোগাং, চেঙ্গী, পানছড়ি, লতিবান এবং উল্টাছড়ি০৫মহালছড়ি২৪৮.৬৪মহালছড়িইউনিয়ন (৪টি): মহালছড়ি, মুবাছড়ি, ক্যায়াংঘাট এবং মাইসছড়ি০৬মাটিরাঙ্গা৪৪১.৪০মাটিরাঙ্গাপৌরসভা (১টি): মাটিরাঙ্গাইউনিয়ন (৭টি): তাইন্দং, তবলছড়ি, বড়নাল, গোমতি, বেলছড়ি, মাটিরাঙ্গা এবং আমতলী০৭মানিকছড়ি১৬৮.৩৫মানিকছড়িইউনিয়ন (৪টি): মানিকছড়ি, বাটনাতলী, যোগ্যাছোলা এবং তিনটহরী০৮রামগড়২৮৭.৮৯রামগড়পৌরসভা (১টি): রামগড়ইউনিয়ন (২টি): রামগড় এবং পাতাছড়া০৯লক্ষ্মীছড়ি২২০.১৫লক্ষ্মীছড়িইউনিয়ন (৩টি): লক্ষ্মীছড়ি, দুল্যাতলী এবং বর্মাছড়ি   সংসদীয় আসন  সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৮ পার্বত্য খাগড়াছড়িখাগড়াছড়ি জেলাশূণ্য   শিক্ষা ব্যবস্থা  খাগড়াছড়ি জেলার সাক্ষরতার হার ৪৪.০৭%। এ জেলায় রয়েছে:  কলেজ : ১৮টি (২টি সরকারি)  মাদ্রাসা : ১৩টি  মাধ্যমিক বিদ্যালয় : ৭১টি (৫টি সরকারি)  কারিগরী শিক্ষা প্রতিষ্ঠান : ১টি  টেক্সটাইল ভোকেশনাল ট্রেনিং ইনস্টিটিউট : ১টি  কারিগরি প্রশিক্ষণ কেন্দ্র : ১টি  নিম্ন মাধ্যমিক বিদ্যালয় : ২২টি  প্রাথমিক বিদ্যালয় : ৫৫১টি  এবতেদায়ী মাদ্রাসা : ২২টি  কিন্ডারগার্টেন : ৯টি  শিক্ষা প্রতিষ্ঠান   নদ-নদী  খাগড়াছড়ি জেলার প্রধান ৩টি নদী মাইনী নদী, চেঙ্গি নদী এবং ফেনী নদী।   অর্থনীতি  কৃষিজ সম্পদ  প্রধান ফসল: ধান, গম, আদা, হলুদ, ভুট্টা, সরিষা, তুলা, আখ, শাকসবজি ইত্যাদি।  ফলমূল: আম, কাঁঠাল, আনারস, কলা, পেঁপে, পেয়ারা, লেবু,  তরমুজ ইত্যাদি।  খনিজ সম্পদ গ্যাস (সেমুতাং গ্যাসফিল্ড, মানিকছড়ি)  বনজ সম্পদ সেগুন, গামারী, কড়ই, গর্জন, চাপালিশ, জারুল, বাঁশ ইত্যাদি।   যোগাযোগ ব্যবস্থা  খাগড়াছড়ি জেলায় যোগাযোগের প্রধান সড়ক চট্টগ্রাম-খাগড়াছড়ি মহাসড়ক। সব ধরনের যানবাহনে যোগাযোগ করা যায়। এছাড়া ঢাকা থেকে মীরসরাই-রামগড় সড়ক হয়ে সরাসরি খাগড়াছড়ি যাওয়া যায়।   ভাষা ও সংস্কৃতি  সরকারি ও কথ্য ভাষা হিসেবে বাংলা প্রচলিত। স্থানীয় বাঙালিরা সাধারণত চাটগাঁইয়াভাষায় কথা বলে। এছাড়াও অন্যান্য উপজাতি ও ক্ষুদ্র জাতিগোষ্ঠীর ভাষা হিসেবে চাকমা, মারমা, ত্রিপুরা, তঞ্চঙ্গ্যা ইত্যাদি প্রচলিত।  চাকমাদের বিজু উৎসব, মারমাদের সাংগ্রাই উৎসব এবং ত্রিপুরাদের বৈসু উৎসব উল্লেখযোগ্য। এছাড়া প্রত্যেক ধর্মের লোকেরা আলাদা আলাদা ধর্মীয় উৎসব পালন করে থাকে।   দর্শনীয় স্থান   আলুটিলা  আলুটিলা গুহা  মাতাই হাকর  রামগড় চা বাগান  রামগড় লেক  রামগড় শিশুকানন  রামগড় সীমান্ত সড়ক  রামগড় স্থলবন্দর  বিজিবি স্মৃতিস্তম্ব রামগড়  পুরাতন জেলখানা,রামগড়  তুয়ারি মাইরাং  ভগবান টিলা, তাইন্দং, ফেনী নদীর উৎপত্তি স্থল।  পাহাড়ী কৃষি গবেষণা কেন্দ্র, খাগড়াছড়ি   জেলা পরিষদ হর্টিকালচার পার্ক (ঝুলন্ত ব্রীজ)  তকবাক হাকর  তৈদুছড়া ঝর্ণা  মাতাই পুখিরি  পানছড়ি রাবার ড্যাম   পুরাতন চা বাগান  বিডিআর স্মৃতিসৌধ, রামগড়  খুমপুই রেস্টহাউজ  মং রাজবাড়ি   মাটিরাঙ্গা জলপাহাড়  মায়াবিনী তৈসা লেক ভাইবোনছড়া   রিছাং ঝর্ণা  লক্ষ্মীছড়ি জলপ্রপাত  পানছড়ি শান্তিপুর অরণ্য কুটির  মায়ুং কপাল   হাতিমাথা পাহাড়  তৈলাফাং ঝর্ণা  তৈছামা ঝর্ণা  দিঘীনালা বনবিহার  ঠাকুরছড়া বি কে রোয়াজা বাজার  নগরাই ক্যাফে  ব্যাম্বো শুট ইকো ফুড কোর্ট   ম্যাগনেট ক্যাফে  ডিসি পার্ক  গ্যালারি    উল্লেখযোগ্য ব্যক্তিত্ব   ওয়াদুদ ভূইয়া‌ – রাজনীতিবিদ।  এ কে এম আলীম উল্লাহ – রাজনীতিবিদ।  দোস্ত মোহাম্মদ চৌধুরী – মহান মুক্তিযুদ্ধের সংগঠক ও বিশিষ্ট রাজনীতিবিদ।  উপেন্দ্র লাল চাকমা - বাংলাদেশী রাজনীতিবিদ  সুপ্রদীপ চাকমা - বাংলাদেশের অন্তবর্তীকালীন সরকারের উপদেষ্টা  বাসন্তী চাকমা - বাংলাদেশী রাজনীতিবিদ  মনিকা চাকমা – নারী ফুটবলার।  কল্পরঞ্জন চাকমা - রাজনীতিবিদ।  সমীরণ দেওয়ান – রাজনীতিবিদ।  বীরেন্দ্র কিশোর রোয়াজা - গণপরিষদ সদস্য(পূর্ব পাকিস্তান), রাজনীতিবিদ  কুজেন্দ্র লাল ত্রিপুরা – রাজনীতিবিদ।  যতীন্দ্র লাল ত্রিপুরা – রাজনীতিবিদ।  প্রভাংশু ত্রিপুরা – লেখক ও গবেষক।  অংম্রাচিং মারমা - বাংলাদেশী ফুটবলার  আনাই মগিনি – নারী ফুটবলার।  আনুচিং মগিনি – নারী ফুটবলার।   আরও দেখুন   চট্টগ্রাম বিভাগ  বাংলাদেশের জেলাসমূহ   তথ্যসূত্র    বহিঃসংযোগ   বিষয়শ্রেণী:খাগড়াছড়ি জেলা বিষয়শ্রেণী:পার্বত্য চট্টগ্রাম বিষয়শ্রেণী:চট্টগ্রাম বিভাগের জেলা বিষয়শ্রেণী:বাংলাদেশের জেলা বিষয়শ্রেণী:পার্বত্য চট্টগ্রাম সংঘাত